31994D0963
L 371/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 декември 1994 година
относно определяне статута на Финландия като страна, в която не се практикува ваксиниране срещу нюкасълската болест
(94/963/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (1), последно изменена с Акта относно условията за присъединяване на Кралство Норвегия, Република Австрия, Република Финландия и Кралство Швеция и промените в договорите, на които се основава Европейският съюз, приложение I, дял V, буква Д, първа част, глава 2, точка 1, буква г), и по-специално член 12, параграф 2 от нея,
като има предвид, че ваксинирането на птиците срещу тази болест е забранено във Финландия от повече от една година;
като има предвид, че птицевъдните обекти във Финландия са предмет на изследвания за откриване на нюкасълска болест поне веднъж годишно; като има предвид, че в птицевъдните обекти няма птици, които да са ваксинирани срещу нюкасълска болест;
като има предвид, че при това положение по отношение на нюкасълската болест, следва да се определи статутът на Финландия;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Финландия отговаря на критериите, определени в член 12, параграф 2 от Директива 90/539/ЕИО.
Член 2
Настоящото решение влиза в сила от деня на влизане в сила на Договора за присъединяване на Норвегия, Австрия, Финландия и Швеция и при условие че последният влезе в сила.
Член 3
Адресати на настоящото решение са държавите-членки.
Съставено в Брюксел на 28 декември 1994 година.